title: Direktiva 96/79/EZ Europskog parlamenta i Vijeća od 16. prosinca 1996. o zaštiti putnika motornih vozila u slučaju čelnog sudara i izmjeni Direktive 70/156/EEZ

text:
               13/Sv. 007

               HR

               Službeni list Europske unije

               203

         31996L0079

               L 018/7

               SLUŽBENI LIST EUROPSKE UNIJE

               16.12.1996.

      DIREKTIVA 96/79/EZ EUROPSKOG PARLAMENTA I VIJEĆA

   od 16. prosinca 1996.
   o zaštiti putnika motornih vozila u slučaju čelnog sudara i izmjeni Direktive 70/156/EEZ
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), a posebno njezin članak 13. stavak 4.,
   uzimajući u obzir prijedlog Komisije (2),
   uzimajući u obzir mišljenje Gospodarskog i socijalnog odbora (3),
   u skladu s postupkom utvrđenim u članku 189.b Ugovora (4),
   budući da je potpuno usklađivanje tehničkih zahtjeva za motorna vozila potrebno kako bi se u potpunosti ostvarilo unutarnje tržište;
   budući da je, radi smanjenja broja žrtava u cestovnim nezgodama u Europi, potrebno uvesti zakonske mjere i tako što je više moguće poboljšati zaštitu putnika motornih vozila u slučaju čelnog sudara; budući da se ovom Direktivom uvode zahtjevi za ispitivanje čelnim sudarom, uključujući biomehaničke kriterije, kako da bi se osigurala visoka razina zaštite u slučaju čelnog sudara;
   budući da je svrha ove Direktive uvođenje zahtjeva koji se temelje na rezultatima istraživanja koje je proveo Europski eksperimentalni odbor za vozila i koji omogućavaju uspostavljanje ispitnih kriterija koji bolje predstavljaju stvarne cestovne nezgode;
   budući da je proizvođačima vozila potrebno određeno vrijeme za primjenu prihvatljivih ispitnih kriterija;
   budući da je radi izbjegavanja umnožavanja normi potrebno izuzeti vozila koja zadovoljavaju zahtjeve ove Direktive od potrebe da zadovoljavaju zahtjeve iz neke druge Direktive koji postali suvišni s obzirom na ponašanje kola i stupa upravljača pri sudaru;
   budući da je ova Direktiva jedna od pojedinačnih direktiva koje se moraju zadovoljiti da bi se osigurala sukladnost vozila sa zahtjevima postupka EZ homologacije tipa koji je uspostavljen Direktivom 70/156/EEZ; budući da se stoga odredbe Direktive 70/156/EEZ koje se odnose na sustave vozila, sastavne dijelove i zasebne tehničke jedinice primjenjuju na ovu Direktivu;
   budući da je postupak određivanja referentne točke sjedišta u motornim vozilima naveden u Prilogu III. Direktivi Vijeća 77/649/EEZ od 27. rujna 1977. o usklađivanju zakonodavstava država članica u odnosu na vidno polje vozača motornih vozila (5); budući da zato nije potrebno to ponavljati u ovoj Direktivi; budući da bi u ovoj Direktivi trebalo navesti uputu na Direktivu Vijeća 74/297/EEZ od 4. lipnja 1974. o usklađivanju zakonodavstva država članica u odnosu na unutarnju opremljenost motornih vozila (ponašanje upravljačkog mehanizma u slučaju sudara) (6); budući da je navedena uputa na Kodnu oznaku za federalne pravilnike Sjedinjenih Američkih Država (7),
   DONIJELI SU OVU DIREKTIVU:
   Članak 1.
   U smislu ove Direktive „vozilo” ima značenje navedeno u članku 2. Direktive 70/156/EEZ.
   Članak 2.
   1.   Države članice ne mogu, iz razloga koji se odnose na zaštitu putnika vozila u slučaju čelnog sudara:

               —

               odbiti dodjeljivanje EZ homologacije tipa ili nacionalne homologacije tipa za određeni tip vozila, ili

               —

               zabraniti registraciju, prodaju ili stavljanje u uporabu vozila,

         ako zadovoljavaju zahtjeve ove Direktive.
   2.   Od 1. listopada 1998. države članice:

               —

               ne mogu dodjeljivati homologaciju tipa za tip vozila u skladu s člankom 4. Direktive 70/156/EEZ;

               —

               mogu odbiti nacionalnu homologaciju tipa za određeni tip vozila,

         ako vozilo ne zadovoljava zahtjeve ove Direktive.
   3.   Točka 2. se ne primjenjuje na tipove vozila homologirana prije 1. listopada 1998. prema Direktivi 74/297/EEZ; ili na kasnija proširenja te homologacije tipa.
   4.   Smatra se da vozila koja su tipno homologirana u skladu s ovom Direktivom zadovoljavaju zahtjeve točke 5.1. Priloga I. Direktivi 74/297/EEZ.
   5.   Od 1. listopada 2003. države članice:

               —

               smatrat će da certifikati o sukladnosti koji prate nova vozila sukladno Direktivi 70/156/EEZ više ne vrijede u svrhu članka 7. stavka 1. te Direktive, i

               —

               mogu zabraniti registraciju, prodaju ili stavljanje u uporabu novih vozila koja nemaju potvrdu o sukladnosti sukladno Direktivi 70/156/EEZ,

         ako nisu ispunjeni zahtjevi ove Direktive, uključujući točke 3.2.1.2. i 3.2.1.3. Priloga II.
   Članak 3.
   Tablica u dijelu I. Priloga IV. Direktivi 70/156/EEZ dopunjava se sljedećim:

               Predmet

               Broj direktive

               Oznaka SL

               Primjenjuje se za kategoriju vozila

               M1

               M2

               M3

               N1

               N2

               N3

               O1

               O2

               O3

               O4

               53.

               Otpornost na prednji sudar

               96/…/EZ

               L …

               X

         Članak 4.
   U okviru prilagođavanja ove Direktive tehničkom napretku, Komisija:

               (a)

               dvije godine nakon datuma navedenog u članku 5. stavku 1. Direktivu podvrgava reviziji u svrhu povećanja ispitne brzine i uključivanja vozila kategorije N1. Revizija će pored ostalog obuhvatiti podatke o istraživanju nezgoda, rezultate ispitivanja međusobnog sudara vozila u prirodnoj veličini, analizu troškova i dobiti, posebno, postojeće zahtjeve za radni učinak (biomehaničke i geometrijske) i dodavanje novih zahtjeva koji se odnose na prodor u prostor za stopala. Revizija će istražiti moguća povećanja zaštite putnika i tehničku izvedivost povećanja ispitne brzine i proširenja područja primjene Direktive na vozila kategorije N1. Rezultati ove revizije dostavit će se Europskom parlamentu i Vijeću u izvještaju koji će sastaviti Komisija;

               (b)

               prije kraja 1996. preispituje i prema potrebi izmjenjuje Dodatak 7. Prilogu II. tako da se uzmu u obzir ispitivanja za ocjenu gležnja ispitne lutke Hybrid III., uključujući ispitivanja na vozilima;

               (c)

               prije kraja 1997. preispituje i prema potrebi izmjenjuje granične vrijednosti za ozljedu vrata (kako je navedeno u točkama 3.2.1.2. i 3.2.1.3. Priloga II.) na temelju vrijednosti zapisanih pri homologacijskim ispitivanjima tipa i analize nezgoda i podataka biomehaničkih istraživanja;

               (d)

               također, prije kraja 1997., priređuje potrebne izmjene pojedinačnih direktiva kako bi se osigurala usklađenost postupaka homologacije tipa i proširenja u tim direktivama postupcima u ovoj Direktivi.

         Članak 5.
   1.   Države članice donose zakone i druge propise potrebne za usklađivanje s ovom Direktivom najkasnije do 1. travnja 1997. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   3.   Države članice poduzimaju mjere potrebne radi osiguranja da rezultati homologacijskih ispitivanja tipa koja provode njihova tijela za homologaciju budu dostupni javnosti.
   Članak 6.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 7.
   Ova je Direktiva upućena državama članicama.

      Sastavljeno u Bruxellesu 16. prosinca 1996.

            Za Europski parlament

            Predsjednik

         K. HÄNSCH

            Za Vijeće

            Predsjednik

         I. YATES

      (1)  SL L 42, 23.2.1970., str. 1. Direktiva kako je zadnje izmijenjena Direktivom Komisije 95/54/EZ (SL L 266, 8.11.1995., str. 1.).

      (2)  SL C 396, 31.12.1994., str. 34.

      (3)  SL C 256, 2.10.1995., str. 21.

      (4)  Mišljenje Europskog parlamenta od 12. srpnja 1995. (SL C 249, 25.9.1995., str. 50.), Zajedničko stajalište Vijeća od 28. svibnja 1996. (SL C 219, 27.7.1996., str. 22.) i Odluka Europskog parlamenta od 19. rujna 1996. (SL C 320, 28.10.1996., str. 149.). Odluka Vijeća od 25. listopada 1996.

      (5)  SL L 267, 19.10.1977., str. 1. Direktiva kako je zadnje izmijenjena Direktivom Komisije 90/630/EEZ (SL L 341, 6.12.1990., str. 20.).

      (6)  SL L 165, 20.6.1974., str. 16. Direktiva kako je zadnje izmijenjena Direktivom Komisije 91/662/EEZ (SL L 366, 31.12.1991., str. 1.).

      (7)  Kodna oznaka za federalne pravilnike Sjedinjenih američkih Država, Naziv 49., Poglavlje V., Dio 572.
   POPIS PRILOGA

               Prilog I.:

               Administrativne odredbe za homologaciju tipa vozila

         1. Zahtjev za EZ homologaciju tipa
   2. EZ homologacija tipa
   3. Preinake tipa vozila i izmjene homologacija
   4. Sukladnost proizvodnje
   Dodatak 1.: Opisni dokument
   Dodatak 2.: Certifikat o EZ homologaciji tipa

               Prilog II.:

               Tehnički zahtjevi

         1. Područje primjene
   2. Definicije
   3. Zahtjevi
   Dodatak 1.: Postupak ispitivanja
   Dodatak 2.: Određivanje kriterija za radni učinak
   Dodatak 3.: Smještaj i ugradba ispitnih lutaka i namještanje sustava za držanje
   Dodatak 4.: Postupak ispitivanja kolicima
   Dodatak 5.: Metode mjerenja pri ispitivanjima: mjerna oprema
   Dodatak 6.: Definicija deformabilne zapreke
   Dodatak 7.: Postupak certificiranja donjeg dijela noge i stopala ispitne lutke
   PRILOG I.
   ADMINISTRATIVNE ODREDBE ZA HOMOLOGACIJU TIPA VOZILA
   1.   ZAHTJEV ZA EZ HOMOLOGACIJU TIPA
   1.1.   Zahtjeve za EZ homologaciju tipa u skladu s člankom 3. stavkom 4. Direktive 70/156/EEZ za određeni tip vozila s obzirom na zaštitu putnika u vozilima u slučaju čelnog sudara mora podnijeti proizvođač.
   1.2.   Obrazac za opisni dokument prikazan je u Dodatku 1.
   1.3.   Tehničkoj službi koja je odgovorna za provedbu homologacijskih ispitivanja mora se dostaviti vozilo koje predstavlja tip vozila kojem treba izdati homologaciju.
   1.4.   Proizvođač ima pravo dostaviti sve podatke i rezultate ispitivanja koji omogućuju da se s prihvatljivom razinom povjerenja utvrdi usklađenost sa zahtjevima.
   2.   EZ HOMOLOGACIJA TIPA
   2.1.   Ako tip vozila zadovoljava odgovarajuće zahtjeve, dodjeljuje se EZ homologacija tipa prema članku 4. stavku 3. i, ako je primjenjivo, članku 4. stavku 4. Direktive 70/156/EEZ.
   2.2.   Obrazac certifikata o homologaciji tipa nalazi se u Dodatku 2.
   2.3.   Homologacijski broj u skladu s Prilogom VII. Direktivi 70/156/EEZ dodjeljuje se svakom tipu homologiranog vozila. Ista država članica ne smije dodijeliti isti broj drugom tipu vozila.
   2.4.   U slučaju dvojbe kod provjere sukladnosti vozila sa zahtjevima ove Direktive, moraju se uzeti u obzir svi podaci i rezultati ispitivanja koje je podnio proizvođač i koji se mogu uzeti u obzir kod utvrđivanja valjanosti homologacijskih ispitivanja koju provodi nadležno tijelo za homologaciju.
   3.   PREINAKE TIPA VOZILA I IZMJENE HOMOLOGACIJA
   3.1.   U slučaju preinaka tipa koji je homologiran prema ovoj Direktivi primjenjuju se odredbe članka 5. Direktive 70/156/EEZ.
   3.2.   Svaka preinaka vozila koja utječe na vanjski oblik strukture vozila i/ili svako povećanje mase veće od 8 % koje bi prema ocjeni tehničke službe moglo znatno utjecati na rezultate ispitivanja, iziskuje ponavljanje ispitivanja opisanog u Dodatku 1. Prilogu II.
   3.3.   Ako se preinake odnose samo na unutarnju opremljenost, ako razlika u masi nije veća od 8 % i ako broj prednjih sjedala koja su bila prvobitno ugrađena u vozilu ostaje isti, treba obaviti sljedeće:
   3.3.1.   pojednostavljeno ispitivanje kako je određeno u Dodatku 4. Prilogu II., i/ili
   3.3.2.   djelomično ispitivanje, koje odredi tehnička služba s obzirom na izvršene preinake.
   4.   SUKLADNOST PROIZVODNJE
   4.1.   Opće je pravilo da se mjere za osiguravanje sukladnosti proizvodnje poduzimaju u skladu s odredbama navedenim u članku 10. Direktive 70/156/EEZ.
   PRILOG II.
   TEHNIČKI ZAHTJEVI
   1.   PODRUČJE PRIMJENE
   1.1.   Ova se Direktiva primjenjuje na motorna vozila kategorije M1 ukupne dopuštene mase koja ne prelazi 2,5 tone, s iznimkom vozila izrađenih u više faza koja se proizvode u količinama koje nisu veće od utvrđenih za male serije; teža vozila i vozila izrađena u više faza mogu se homologirati na zahtjev proizvođača.
   2.   DEFINICIJE
   U svrhu ove Direktive:
   2.1.   „zaštitni sustav” znači unutarnja opremljenost i naprave koje su predviđene da drže putnike i doprinose osiguranju sukladnosti sa zahtjevima navedenim u točki 3. niže;
   2.2.   „tip zaštitnog sustava” znači kategorija zaštitnih naprava koje se međusobno ne razlikuju u važnim obilježjima kao što su:

               —

               njihova tehnologija,

               —

               njihova geometrija,

               —

               sastavni materijali;

         2.3.   „širina vozila” znači razmak između dviju ravnina usporednih s uzdužnom središnjom ravninom vozila koje dodiruju vozilo s obje strane, izuzimajući retrovizore, bočna gabaritna svjetla, pokazivače tlaka u gumama, pokazivače smjera, pozicijska svjetla, savitljive blatobrane i izbočene dijelove bočnih stjenki guma neposredno iznad točke dodira s tlom;
   2.4.   „preklapanje” znači postotak širine vozila koja neposredno dodiruje prednju stranu zapreke;
   2.5.   „prednja strana deformabilne zapreke” znači deformabilni dio koji je ugrađen sprijeda na krutome bloku;
   2.6.   „tip vozila” znači kategorija motornih vozila koja se međusobno ne razlikuju u važnim obilježjima kao što su:
   2.6.1.   duljina i širina vozila, u mjeri u kojoj one nepovoljno utječu na rezultate ispitivanja na sudar koji je propisan ovom Direktivom;
   2.6.2.   nosiva konstrukcija, dimenzije, oblik i materijali dijela vozila ispred poprečne ravnine koja prolazi kroz točku R vozačeva sjedala, u mjeri u kojoj nepovoljno utječu na rezultate ispitivanja na sudar koji je propisan ovom Direktivom;
   2.6.3.   oblici i unutarnje mjere prostora za putnike te tip zaštitnog sustava, u mjeri u kojoj oni nepovoljno utječu na rezultate ispitivanja na sudar koji je propisan ovom Direktivom;
   2.6.4.   položaj (sprijeda, straga ili središnji) i način ugradbe (poprečno ili uzdužno) motora;
   2.6.5.   masa neopterećenog vozila, u mjeri u kojoj nepovoljno utječe na rezultate ispitivanja na sudar koji je propisan ovom Direktivom;
   2.6.6.   dodatna oprema i uređaji koje isporučuje proizvođač vozila, u mjeri u kojoj nepovoljno utječu na rezultate ispitivanja na sudar koji je propisan ovom Direktivom;
   2.7.   „prostor za putnike” znači prostor za smještaj u vozilu, koji je ograničen krovom, podom, bočnim stjenkama, vratima, vanjskim staklenim plohama i prednjom pregradom te ravninom kroz stražnju pregradu prostora za putnike ili ravninom kroz oslonac naslonom stražnjeg sjedala;
   2.8.   „točka R” znači referentna točka koju za svako sjedalo određuje proizvođač u odnosu na strukturu vozila;
   2.9.   „točka H” znači referentna točka koju za svako sjedalo određuje tehnička služba odgovorna za homologacijska ispitivanja;
   2.10.   „masa neopterećenog vozila u voznom stanju” znači masa vozila u voznom stanju bez putnika ili tereta, ali s punim spremnikom goriva, rashladnom tekućinom, alatom i zamjenskim kotačem (ako proizvođač vozila to isporučuje kao uobičajenu opremu);
   2.11.   „zračni jastuk” znači naprava koja je ugrađena kao dopuna sigurnosnim pojasevima i sustavima za držanje u motornim vozilima, tj. sustave koji u slučaju ozbiljnog udara koji ošteti vozilo automatski napušu mekanu konstrukciju namijenjenu da zbijanjem plina kojim je ispunjena ograniči jačinu dodira jednog ili više dijelova tijela putnika u vozilu s unutarnjim dijelom prostora za putnike.
   3.   ZAHTJEVI
   3.1.   Opći zahtjevi koje se primjenjuju kod svih ispitivanja

   3.1.1.   Točka H za svako sjedalo mora se odrediti sukladno postupku opisanom u Prilogu II. Direktivi 77/649/EEZ.
   3.2.   Zahtjevi

   3.2.1.   Kriteriji za radni učinak zapisani na ispitnim lutkama na prednjim vanjskim sjedalima sukladno Dodatku 5., moraju zadovoljavati sljedeće zahtjeve:
   3.2.1.1.   kriterij za radni učinak glave (HPC) ne smije prijeći 1 000, a rezultantno ubrzanje ne treba prijeći 80 g u razdoblju većem od 3 ms. To ubrzanje treba računati skupno, izuzimajući povratno gibanje glave;
   3.2.1.2.   kriterij za ozljedu vrata (NIC) ne smije prijeći vrijednosti prikazane na slikama 1. i 2. (1);
   3.2.1.3.   moment savijanja vrata oko osi y ne smije prijeći 57 Nm kod istezanja (1);
   3.2.1.4.   kriterij za stiskanje prsnog koša (ThCC) ne smije prijeći 50 mm;
   3.2.1.5.   kriterij viskoznosti (brzine ugiba) za prsni koš (V*C) ne smije prijeći 1,0 m/s;
   3.2.1.6.   kriterij za silu u bedrenoj kosti (FFC) ne smije prijeći vrijednosti za silu ovisno o vremenu, prikazane na slici 3. ovog Priloga;
   3.2.1.7.   kriterij za tlačnu silu u potkoljenici (TCFC) ne smije prijeći 8 kN;
   3.2.1.8.   indeks potkoljenice (TI) izmjeren na vrhu i dnu svake potkoljenice ne smije prijeći 1,3 u oba položaja;
   3.2.1.9.   klizno pomicanje zglobova koljena ne smije prijeći 15 mm.
   3.2.2.   Zaostali (trajni) pomak kola upravljača izmjeren u središtu glavine kola ne smije prijeći 80 mm prema naviše u okomitom smjeru i 100 mm prema unatrag u vodoravnom smjeru.
   3.2.3.   Kod ispitivanja se ne smiju otvoriti ni jedna vrata.
   3.2.4.   Kod ispitivanja ne smiju se blokirati sustavi za zaključavanje prednjih vrata.
   3.2.5.   Nakon sudara mora biti moguće, bez uporabe alata, osim alata koji je potreban da nosi težinu ispitne lutke:
   3.2.5.1.   otvoriti najmanje jedna vrata, ako postoje, za svaki red sjedala i kad ne postoje takva vrata, pomaknuti sjedala ili nagnuti njihove naslone, ako je potrebno, radi izlaženja svih putnika; to se međutim primjenjuje samo kod vozila koja imaju kruti krov;
   3.2.5.2.   osloboditi ispitne lutke iz njihovog sustava za držanje koji, ako je zabravljen, mora biti moguće otpustiti silom koja iznosi najviše 60 N u središtu naprave za otpuštanje;
   3.2.5.3.   izvaditi lutke iz vozila bez namještanja sjedala.
   3.2.6.   Kod vozila koje za pogon upotrebljava tekuće gorivo, kod sudara ili nakon sudara iz instalacije za gorivo dopušteno je samo slabo istjecanje tekućine. Ako nakon sudara dolazi do neprekinutog istjecanja tekućine iz bilo kojeg dijela instalacije za gorivo, količina tog istjecanja ne smije prijeći 5 × 10-4 kg/s; ako se tekućina iz instalacije za gorivo miješa s tekućinama iz drugih sustava i kad se razne tekućine ne mogu lako razdvojiti i prepoznati, kod određivanja neprekinutog istjecanja u obzir treba uzeti sve sakupljene tekućine.

      Slika 1.

      Kriterij zatezanja vrata

      Slika 2.

      Kriterij smicanja vrata

      Slika 3.

      Kriterij sile u bedrenoj kosti

      (1)  Do datuma u članku 2. stavku 2., vrijednosti koje se dobiju za vrat ne smiju biti kriteriji prihvaćanja ili neprihvaćanja u svrhu dodjeljivanja homologacije tipa. Dobivene rezultate treba zabilježiti u izvještaj o ispitivanju i skupljati kod nadležnog tijela za homologaciju. Nakon toga datuma vrijednost (vrijednosti) navedenu (navedene) u ovoj točki treba primijeniti kao kriterij zadovoljavanja/nezadovoljavanja ako se prihvate ili dok se ne prihvate druge vrijednosti sukladno članku 4. točki (c).


title: Direktiva Komisije 2000/19/EZ od 13. travnja 2000. o prilagodbi tehničkom napretku Direktive Vijeća 86/298/EEZ o stražnjim zaštitnim konstrukcijama za slučaj prevrtanja uskih traktora na kotačima za poljoprivredu i šumarstvo  Tekst značajan za EGP

text:
               13/Sv. 015

               HR

               Službeni list Europske unije

               25

         32000L0019

               L 094/31

               SLUŽBENI LIST EUROPSKE UNIJE

               13.04.2000.

      DIREKTIVA KOMISIJE 2000/19/EZ
   od 13. travnja 2000.
   o prilagodbi tehničkom napretku Direktive Vijeća 86/298/EEZ o stražnjim zaštitnim konstrukcijama za slučaj prevrtanja uskih traktora na kotačima za poljoprivredu i šumarstvo
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo (1), kako je zadnje izmijenjena Direktivom Komisije 2000/2/EZ (2), a posebno njezin članak 11.,
   uzimajući u obzir Direktivu Vijeća 86/298/EEZ od 26. svibnja 1986. o stražnjim zaštitnim konstrukcijama za slučaj prevrtanja uskih traktora na kotačima za poljoprivredu i šumarstvo (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 12.,
   budući da:

               (1)

               Kako bi se poboljšala sigurnost potrebno je pojasniti postupke ispitivanja zaštitnih konstrukcija ugrađenih ispred vozačkog sjedala uskih traktora na kotačima za poljoprivredu i šumarstvo uzimajući u obzir raznolikost opreme.

               (2)

               Postupci ispitivanja takvih konstrukcija moraju se uskladiti s postupcima određenim u Kodu 7 Organizacije za gospodarsku suradnju i razvoj (OECD) za službeno ispitivanje zaštitnih konstrukcija za poljoprivredne traktore.

               (3)

               Direktiva 86/298/EEZ mora se izmijeniti na odgovarajući način.

               (4)

               Mjere predviđene ovom Direktivom su u skladu s mišljenjem Odbora za prilagodbu tehničkom napretku uspostavljenog člankom 12. Direktive 74/150/EEZ,

         DONIJELA JE OVU DIREKTIVU:
   Članak 1.
   Prilozi I. do VI. Direktivi 86/298/EEZ mijenjaju se u skladu s Prilogom ovoj Direktivi.
   Članak 2.
   1.   Države članice od 1. srpnja 2001. ne smiju:

               —

               odbiti, s obzirom na tip traktora, dodjeljivanje EZ homologacije tipa, ni izdavanje dokumenta navedenog u trećoj alineji članka 10. stavka 1. Direktive 74/150/EEZ niti dodjeljivanje nacionalne homologacije tipa, niti

               —

               zabraniti prvo stavljanje traktora u uporabu,

         ako ti traktori zadovoljavaju zahtjeve Direktive 86/298/EEZ, kako je izmijenjena ovom Direktivom.
   2.   Države članice od 1. siječnja 2002.:

               —

               ne smiju više izdavati dokument naveden u trećoj alineji članka 10. stavka 1. Direktive 74/150/EEZ za bilo koji tip traktora koji ne zadovoljava zahtjeve Direktive 86/298/EEZ, kako je izmijenjena ovom Direktivom,

               —

               mogu odbiti dodjeljivanje nacionalne homologacije tipa za tip traktora koji ne zadovoljava zahtjeve Direktive 86/298/EEZ, kako je izmijenjena ovom Direktivom.

         Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. lipnja 2001. One o tome odmah obavješćuju Komisiju.
   Kad države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih Zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 13. travnja 2000.

            Za Komisiju

         Erkki LIIKANEN

            Član Komisije

      (1)  SL L 84, 28.3.1974., str. 10.

      (2)  SL L 21, 26.1.2000., str. 23.

      (3)  SL L 186, 8.7.1986., str. 26.
   PRILOG
   Prilozi I. do VI. Direktivi 86/298/EEZ mijenjaju se kako slijedi:

               1.

               Točka 1. u Prilogu I. zamjenjuje se sljedećim:

                           „1.

                           Primjenjuju se tehnički zahtjevi iz točke 1. Koda 7 OECD-a (Odluka C(87) 53 konačna od 24. studenoga 1987., kako je zadnje izmijenjena 3. ožujka 1999.), s iznimkom točke 1.1.”

               2.

               Prilog II. zamjenjuje se sljedećim:

                  „PRILOG II.
                  TEHNIČKI ZAHTJEVI
                  Tehnički zahtjevi za EZ homologaciju tipa stražnjih zaštitnih konstrukcija pri prevrtanju na uskim traktorima na kotačima za poljoprivredu i šumarstvo su oni koji su navedeni u točki 3. Koda 7 OECD-a (Odluka C(87) 53 konačna od 24. studenoga 1987., kako je zadnje izmijenjena 3. ožujka 1999.). Ti se tehnički zahtjevi ne primjenjuju na poglavlja točke 3. koja se odnose na izvještaj o ispitivanju, manje preinake i oznake.”

               3.

               Prilozi III., IV. i V. brišu se.

               4.

               U Prilogu VI. prva alineja zamjenjuje se sljedećim:

                           „—

                           pravokutnika oko malog slova ‚e’ iza kojega se nalazi razlikovni broj države članice koja je dodijelila homologaciju tipa sastavnog dijela:

                                       —

                                       1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 9 za Španjolsku, 11 za Ujedinjenu Kraljevinu, 12 za Austriju, 13 za Luksemburg, 17 za Finsku, 18 za Dansku, 21 za Portugal, 23 za Grčku, 24 za Irsku.”


title: 72/274/EEZ: Direktiva Vijeća od 20. srpnja 1972. o izmjeni Direktive od 14. lipnja 1966. o prodaji sjemena repe, sjemena krmnog bilja, sjemena žitarica i sjemenskog krumpira, Direktive od 30. lipnja 1969. o prodaji sjemena uljarica i predivog bilja te Direktive od 29. rujna 1970. o prodaji sjemena povrća te o zajedničkom katalogu sorti poljoprivrednih vrsta

text:
               03/Sv. 54

               HR

               Službeni list Europske unije

               3

         31972L0274

               L 171/37

               SLUŽBENI LIST EUROPSKE UNIJE

         DIREKTIVA VIJEĆA
   od 20. srpnja 1972.
   o izmjeni Direktive od 14. lipnja 1966. o prodaji sjemena repe, sjemena krmnog bilja, sjemena žitarica i sjemenskog krumpira, Direktive od 30. lipnja 1969. o prodaji sjemena uljarica i predivog bilja te Direktive od 29. rujna 1970. o prodaji sjemena povrća te o zajedničkom katalogu sorti poljoprivrednih vrsta
   (72/274/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.;
   uzimajući u obzir prijedlog Komisije,
   uzimajući u obzir mišljenje Europskog parlamenta,
   uzimajući u obzir mišljenje Gospodarskog i socijalnog odbora;
   budući da je iz dolje navedenih razloga primjereno izmijeniti određene odredbe Direktive Vijeća od 14. lipnja 1966., kako je zadnje izmijenjena Direktivom od 30. ožujka 1971. (1) o prodaji sjemena repe (2), o prodaji sjemena krmnog bilja (3), o prodaji sjemena žitarica (4) te o prodaji sjemenskog krumpira (5), Direktive Vijeća od 30. lipnja 1969. (6) o prodaji sjemena uljarica i predivog bilja, kako je izmijenjena Direktivom od 30. ožujka 1971., Direktive Vijeća od 29. rujna 1970. (7) o prodaji sjemena povrća, kako je izmijenjena Direktivom od 30. ožujka 1971., te Direktive Vijeća od 29. rujna 1970. (8) o zajedničkom katalogu sorti poljoprivrednih vrsta;
   budući da nekoliko gore navedenih direktiva predviđa da od 1. srpnja 1972. jednakovrijednost sjemena i mladih biljaka dobivenih u trećoj zemlji više ne može određivati pojedinačna država članica; budući da nije bilo moguće u svim slučajevima dovršiti ispitivanja u vezi sa Zajedničkim određivanjem jednakovrijednosti, gore navedeni vremenski rok treba produžiti kako bi se izbjeglo ometanje sadašnjih trgovinskih odnosa;
   budući da direktive o prodaji sjemena i mladih biljaka odobravaju samo proizvode podrijetlom iz država članica koje udovoljavaju zahtjevima iz tih direktiva ili proizvode podrijetlom iz trećih zemalja priznatih jednakovrijednima proizvodima iz Zajednice;
   budući da također mora biti moguća prodaja proizvoda država koje pristupaju Zajednici ali se te direktive ne provode odmah po pristupanju, budući da je stoga potrebno donijeti odgovarajuće odredbe,
   DONIJELO JE OVU DIREKTIVU:
   Članak 1.
   Datum 1. srpnja 1973. zamjenjuje datum 1. srpnja 1972. u drugoj rečenici članka 16. stavka 2. Direktive od 14. lipnja 1966. o prodaji sjemena repe, u drugoj rečenici članka 16. stavka 2. Direktive od 14. lipnja 1966. o prodaji sjemena krmnog bilja, u drugoj rečenici članka 16. stavka 2. Direktive od 14. lipnja 1966. o prodaji sjemena žitarica te u drugoj rečenici članka 15. stavka 2. Direktive od 14. lipnja 1966. o prodaji sjemenskog krumpira.
   Članak 2.
   Sljedeći se stavak dodaje članku 16. Direktive od 14. lipnja 1966. o prodaji sjemena repe, članku 16. Direktive od 14. lipnja 1966. o prodaji sjemena krmnog bilja, članku 16. Direktive od 14. lipnja 1966. o prodaji sjemena žitarica, članku 15. Direktive od 14. lipnja 1966. o prodaji sjemenskog krumpira, članku 15. Direktive od 30. lipnja 1969. o prodaji sjemena uljarica i predivog bilja, članku 32. Direktive od 29. rujna 1970. o prodaji sjemena povrća te članku 21. Direktive od 29. rujna 1970. o zajedničkom katalogu sorti poljoprivrednih vrsta:

      „3.   Stavci 1. i 2. se također primjenjuju za sve nove države članice od dana njihovog pristupanja do dana donošenja zakona i drugih propisa potrebnih za usklađivanje s ovom Direktivom.”

   Članak 3.
   Države članice donose zakone i druge propise potrebne za usklađivanje s:

               (a)

               odredbama članka 1. počevši od 1. srpnja 1972.;

               (b)

               odredbama članka 2. najkasnije 1. siječnja 1973.

         Članak 4.
   Ova je Direktiva upućena državama članicama.

      Sastavljeno u Bruxellesu 20. srpnja 1972.

            Za Vijeće

            Predsjednik

         T. WESTERTERP

      (1)  SL L 87, 17.4.1971., str. 24.

      (2)  SL br. 125, 11.7.1966., str. 2290/66.

      (3)  SL br. 125, 11.7.1966., str. 2298/66.

      (4)  SL br. 125, 11.7.1966., str. 2309/66.

      (5)  SL br. 125, 11.7.1966., str. 2320/66.

      (6)  SL L 169, 10.7.1969., str. 3.

      (7)  SL L 225, 12.10.1970., str. 7.

      (8)  SL L 225, 12.10.1970., str. 1.


title: Direktiva Komisije (EU) 2015/2115 оd 23. studenoga 2015. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Priloga II. Dodatka C Direktive 2009/48/EZ Europskog parlamenta i Vijeća o sigurnosti igračaka, u pogledu formamida (Tekst značajan za EGP)

text:
               24.11.2015

               HR

               Službeni list Europske unije

               L 306/17

         DIREKTIVA KOMISIJE (EU) 2015/2115
   оd 23. studenoga 2015.
   o izmjeni, za potrebe donošenja posebnih graničnih vrijednosti za kemikalije koje se koriste u igračkama, Priloga II. Dodatka C Direktive 2009/48/EZ Europskog parlamenta i Vijeća o sigurnosti igračaka, u pogledu formamida
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/48/EZ Europskog parlamenta i Vijeća od 18. lipnja 2009. o sigurnosti igračaka (1), a posebno njezin članak 46. stavak 2.,
   budući da:

               (1)

               Kako bi se osigurala visoka razina zaštite djece od rizika kojima su uzrok kemijske tvari u igračkama, Direktivom 2009/48/EZ utvrđuju se određeni zahtjevi u pogledu kemijskih tvari, primjerice onih razvrstanih kao karcinogene, mutagene ili toksične za reprodukciju (CMR) na temelju Uredbe (EZ) br. 1272/2008 Europskog parlamenta i Vijeća (2), te alergenih mirisa i određenih elemenata. Nadalje, Direktivom 2009/48/EZ Komisija se ovlašćuje za donošenje posebnih graničnih vrijednosti za kemikalije koje se koriste u igračkama namijenjenima djeci mlađoj od 36 mjeseci te u drugim igračkama namijenjenima za stavljanje u usta kako bi se osigurala odgovarajuća zaštita u slučaju igračaka za koje postoji visok stupanj izloženosti. Donošenje tih graničnih vrijednosti sastoji se od uvrštavanja u Prilog II. Dodatak C Direktive 2009/48/EZ.

               (2)

               Za niz kemikalija trenutačno primjenjive granične vrijednosti previsoke su u odnosu na dostupne znanstvene dokaze ili uopće ne postoje. Stoga je za njih potrebno donijeti posebne granične vrijednosti, uzimajući u obzir zahtjeve u pogledu ambalaže za hranu kao i razlike između igračaka i materijala koji dolaze u dodir s hranom.

               (3)

               Za potrebe savjetovanja Europske komisije u pripremi zakonodavnih prijedloga i političkih inicijativa u području sigurnosti igračaka, Komisija je osnovala Stručnu skupinu za sigurnost igračaka. Zadaća je njezine podskupine „Kemikalije” pružati savjete u pogledu kemijskih tvari koje se smiju koristiti u igračkama.

               (4)

               Formamid (CAS broj 75-12-7) se upotrebljava, među ostalim, u industriji plastike i polimera, osobito kao otapalo, omekšavalo ili kao tvar povezana s ekspandirajućim sredstvom koje se upotrebljava u proizvodnji pjene (3). Godine 2010. nekoliko je država članica identificiralo formamid u nizu igračaka od pjene, kao što su prostirke u obliku slagalica, što je uzrokovalo zabrinutost da njegovo udisanje utječe na zdravlje djece. Neke su države članice poduzele ili namjeravale poduzeti regulatorne mjere.

               (5)

               Rasprave o formamidu podskupine „Kemikalije” temeljile su se na mišljenju Francuske agencije za zdravu i sigurnu hranu, okoliš i radnu sredinu (ANSES). U mišljenju se preporučuje da se emisije formamida u zrak iz prostirki u obliku slagalica ograniče na najviše 20 μg/m3, izmjereno 28 dana nakon raspakiravanja i držanja novih prostirki u komori za otplinjavanje prije njihove prodaje, nakon primjene ispitne metode (4) u skladu s normama ISO 16000-6 i 16000-9 te pod odgovarajućim uvjetima za uzorkovanje proizvoda i šarži proizvoda.

               (6)

               Podskupina „Kemikalije” nadalje je razmotrila primjer dječje sobe čiji volumen iznosi 30 m3 i u kojoj se nalaze velika prostirka u obliku slagalica (1,2 m2, 720 g) i nekoliko drugih igračaka od pjene (što ukupno iznosi 1 kg materijala za igračke od pjene izloženih zraku). Zrak u toj sobi (uz stopu izmjene zraka 0,5 h– 1) sadržavao bi 20 μg/m3 formamida poslije 28 dana ako bi sadržaj formamida u materijalima za igračke od pjene iznosio oko 200 mg/kg i ako bi se formamid u cijelosti ispustio.

               (7)

               Formamid se u skladu s Uredbom (EZ) br. 1272/2008 razvrstava kao reproduktivno toksična tvar 1.B kategorije. U skladu s Prilogom II. dijelom III. točkom 4. Direktive 2009/48/EZ, reproduktivno toksične tvari 1.B kategorije kao što je formamid mogu biti prisutne u igračkama u koncentracijama koje su jednake ili niže od primjenjivih koncentracija utvrđenih za razvrstavanje smjesa koje sadržavaju te tvari, odnosno 0,5 %, što iznosi 5 000 mg/kg (granična vrijednost sadržaja), do 1. lipnja 2015. te 0,3 %, što iznosi 3 000 mg/kg (granična vrijednost sadržaja), poslije tog datuma. U Direktivi 2009/48/EZ trenutačno nije utvrđena granična vrijednost emisije za formamid.

               (8)

               S obzirom na navedeno, podskupina „Kemikalije” na svojem je sastanku 28. studenoga 2013. preporučila da se emisije formamida iz materijala za igračke od pjene ograniče u Prilogu II. Dodatku C Direktive 2009/48/EZ na 20 μg/m3 nakon najviše 28 dana od početka ispitivanja emisija. Podskupina je na sastanku održanom 18. veljače 2015. preporučila i da ispitivanje emisija nije nužno ako je sadržaj formamida jednak ili manji od 200 mg/kg (granična vrijednost izvedena iz najgoreg pretpostavljenog slučaja izloženosti).

               (9)

               Nema poznatih upotreba formamida u materijalima koji dolaze u dodir s hranom koje je potrebno razmotriti.

               (10)

               Mjere predviđene u ovoj Direktivi u skladu su s mišljenjem Odbora utemeljenog člankom 47. Direktive 2009/48/EZ,

         DONIJELA JE OVU DIREKTIVU:
   Članak 1.
   Prilogu II. Dodatku C Direktive 2009/48/EZ dodaje se sljedeći unos:

                  Tvar

                  CAS br.

                  Granična vrijednost

                  „Formamid

                  75-12-7

                  20 μg/m3 (granična vrijednost emisije) poslije najviše 28 dana od početka ispitivanja emisija iz materijala za igračke od pjene koje sadržavaju više od 200 mg/kg (granična vrijednost na temelju sadržaja).”

   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 24. svibnja 2017. One Komisiji odmah dostavljaju tekst tih odredaba.
   One primjenjuju te odredbe od 24. svibnja 2017.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 23. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 170, 30.6.2009., str. 1.

      (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (3)  Francuska agencija za zdravu i sigurnu hranu, okoliš i radnu sredinu (ANSES), Opinion on the uses of formamide in consumer goods and health risks related to formamide in children's foam puzzle mats. Mišljenje ANSES-a, zahtjev br. 2010-SA-0302, 4. srpnja 2011., str. 4.

      (4)  Protokol ispitivanja emisija uz relativnu vlažnost od 50 %, temperaturu od 23 °C, stopu obnove zraka od 0,5 volumena/h– 1, prosječnu veličinu sobe od 30 m3 te emisijsku površinu prostirke od 1,2 m2.